Here is a page extracted from Wikipedia that may contain CSS, HTML, and a lot of unformatted text.

Title: Agulla d'Ixalenques
Content: L'Agulla d'Ixalenques (en castellano Primer Resalte de Salenques) ye una tuca de 3.132 m d'altaria, con una prominencia de 15 m, que se troba en o macizo d'a Maladeta, provincia de Uesca (Aragón).

Toponimia
Iste toponimo procede tanto en aragonés benasqués (Ixalenques) como en catalán ribagorzano (Salenques) d'un tipo de plantas que son especialment abundants en a vall d'Ixalenques, as ixalencas. A ixalenca («sarguera» en aragonés cheneral, salenca en catalán) ye un tipo d'arbusto d'as riberas, muit frecuent en os ríos d'o Pireneu, que tien os trallos resistents encara que muit flexibles, y por ixo d'antes s'emplegaban pa ligar os trancos d'as navatas que heban de baixar por os ríos.

A palabra ixalenca viene d'una forma hipotetica *SALENCA en latín y amuestra a misma evolución fonetica que ixaringa, ixufre, ixarrallón y ixoriguer, a on a S- inicial d'o latín ha evolucionau ta una x-. Se piensa que a terminación -enca fa de sufixo igual como en albenca. A palabra salenca se documenta tamién en catalán y en occitán (bi ha una carrera en Tolosa que se diz Carrièra de las Salencas en occitán y Rue des Salengues en francés).

Referencias

Vinclos externos
  "Mendikat".

Montanyas d'a provincia de Uesca
Agulla d'Ixalenques
Agulla d'Ixalenques
Agulla d'Ixalenques
Montanyas de Benás
Montanyas de Montanui
Montanyas d'o Parque Natural de Pocez-Maladeta
Macizo de la Maladeta
Montanyas de Ribagorza